section_heading: Pjesme
paragraph_text: Glavni singl s albuma bila je pjesma "Moto Psycho" za koju je bio snimljen i glazbeni spot.<ref>  Skladba govori o ljudima koji svaki dan putuju na posao, provodeći mnogo vremena na cesti.<ref>  Skladba "Dread and the Fugitive Mind" bila je objavljena na kompilaciji Capitol Punishment godinu dana ranije jer je tako inzistirao Megadethov bivši izdavač Capitol Records.<ref>  Za uvodnu pjesmu na albumu, "Disconnect", Mustaine je izjavio kako govori o življenju dvostrukog života te o "osobi za koju želim da misliš da jesam i o unutarnjoj osobi za koju stvarno znam da jesam."<ref>  "Coming Home" je izvorno bila objavljena samo na japanskoj inačici albuma kao bonus pjesma, ali se kasnije pojavila i u box setu Warchest. Mustaine je komentirao kako tematiku skladbe "Promises" čine "pristrane veze" poput onih između katolika i protestanata u Irskoj, međurasnih i istospolnih veza; "što se mene tiče, [pjesma] bi mogla biti o čovjeku i ovci. Ona samo govori o tome da ako ne možemo biti zajedno u ovom životu, možda ćemo biti zajedno u sljedećem."